b'\n_START_ARTICLE_\nMonte Cummings\n_START_SECTION_\nPelaajaura\n_START_PARAGRAPH_\nYliopistosta valmistumisen j\xc3\xa4lkeen Cummings tuli joulukuussa 2002 koeajalle Suomeen SM-koriksessa pelaavan Namika Lahden riveihin. Kahden koeajalla pelatun ottelun otteet miellyttiv\xc3\xa4t seurajohtoa ja Cummings teki loppukauden mittaisen sopimuksen joukkueen kanssa. H\xc3\xa4n pelasi kauden 2002\xe2\x80\x9303 aikana Lahden joukkueessa 21 runkosarjan ottelua. Pisteit\xc3\xa4 otteluissa kertyi 22,8 keskiarvolla, jolla Cummings oli joukkueensa paras pisteiden tekij\xc3\xa4._NEWLINE_Cummings pelasi my\xc3\xb6s kaudet 2003\xe2\x80\x9304 ja 2004\xe2\x80\x9305 Namika Lahden joukkueessa. Kaudella 2003\xe2\x80\x9304 Lahti sijoittui sarjassa hopealle ja Cummings oli j\xc3\xa4lleen joukkueensa paras pistemies. Runkosarjassa pisteit\xc3\xa4 syntyi 19,7 pisteen keskiarvolla ja pudotuspeleiss\xc3\xa4 pisteit\xc3\xa4 kertyi keskim\xc3\xa4\xc3\xa4rin 19,5 ottelua kohti._NEWLINE_Kaudella 2004\xe2\x80\x9305 Cummings valittiin heti lokakuussa Sparliigan kuukauden pelaajaksi. Lokakuun peleiss\xc3\xa4 h\xc3\xa4n teki koreja 22,0 pisteen keskiarvolla. Koko runkosarjassa Cummingsin pistekeskiarvoksi muodostui 20,8. Koriin johtaneita sy\xc3\xb6tt\xc3\xb6j\xc3\xa4 h\xc3\xa4n antoi ottelua kohti keskim\xc3\xa4\xc3\xa4rin 2,8, jolla h\xc3\xa4n sijoittui liigan sy\xc3\xb6tt\xc3\xb6tilastossa viidenneksi.'